Bandung
Store norske leksikon,Geografi,Verdens geografi,Asia,Indonesias geografi
Bandung er en by i Indonesia på øya Java. Bandung er hovedstad i provinsen Jawa Barat (Vest-Java), 115 kilometer sørøst for Jakarta og 768 meter over havet. I selve byen bor det 2 452 943 innbyggere, men i storbyområdet er det nesten ni millioner innbyggere (2021).
Næringsliv og transport Bandung er et handels- og industrisenter med tekstilindustri, samt kjemiske og farmasøytiske fabrikker. Det er en internasjonal flyplass ved byen, som også har jernbaneforbindelse med flere andre indonesiske byer, herunder Jakarta. Kultur og utdanning I Bandung er et museum for geologi og et eget museum for den konferansen som ble avholdt i byen mellom 29 asiatiske og afrikanske land i 1955 (Museum of The Asian-African Conference), se artikkelen Bandungkonferansen. I byen er det også et senter for den sundanesiske kultur og et katolsk bispesete. Byen har en rekke universiteter og et senter for flere av landets forskningsinstitutter. Historie Bandung ble grunnlagt i 1810 av nederlendere og har europeisk preg. Les mer i Store norske leksikon Indonesias historie Indonesias geografi Indonesia Økonomi og næringsliv i Indonesia Bandungkonferansen